It also als int recht comen sijn voe meye ende scepen van loeven inde banck aldaer
jannes mynne van hugarden die nae den rechte der stad van loeven beleidt es tot
allen den beruerliken goeden marien wedewe gielijs wilen pantsarts van ludick in deen
zijde en jan vanden vene van frayne in dande als van achtenveertich rijnscher
gulden die de voirs jan der voirs marien sculdich was van coste die zweed vande
vene sijn brued tot hoen huys tot ludick ende inden gevenckenesse ald berteert
hadde daer voe de voirs jan geloeft soude hebben die schout te betalen tot seken
daghen die leden sijn gelijc de voirs jan vanden vene gekent en gelijdt heeft
voe meye en scepen van frayne daerten de voirs jannes mids macht van sijne
voirs beleyde vervolght heeft met den brieven der stad van loeven Mids welk
kenessen wille de voirs jan te loeven in hachten bracht es uut den scriven vand
stad welck schout de voirs jan vanden vene int recht voe meye en scepen van
loeven kende der voirs marien geloeft hebben Mer want de selve schout aen
hem met rechte gecomert en gerasteert was vanden voirs zweed sijnen
brued soe hoepte hij daer af ongehouden te sijn totter tijt toe dat tvoirs
rastament afgedaen wae Seide oec de selve jan vanden bene dat de voirs
geluften vanden gelde toequame en oerspronck hadde van gevenckenesse dat
de voirs zweed sijn brued gevangen was en gerancioneert bynne der
stad van luydick om saken wille dier hij onsculdich was en geschiet
sijn soude inden lande van lymborch met meer worden en redenen die de
voirs ptien int recht in beyden zijden allegeerden daer af zij hen in beyden
zijden alrehande thoenisse vermaten Ende de scepen van loeven ter manissen
meyers van loeven de sake voirs wijsden met hoen vonisse inder stad
handen en tot hoird tminatien Soe heeft de raet vander stad van
loeven nae dat sij alle besceit dat van deser saken geschiet was aengehoirt
hadden vanden scepen van loeven getmineert en uutgesproken voer reden
en recht nae tkenne en lyen dat de voirs jan vanden vene int recht
gekent en gelijdt hadde vand schout voirs dat hij de voirs xlviii
rijnsch gulden den voirs jannese mynnens uutreycken en betalen soude
mer want de selve schout met rechte becomert wae en de selve janes
en man wae van buyten lants dat hij goede borgen setten soude voe
meye en scepen van loeven te recht te comen waert dat yemant
den voirs gelde aenspreken woude oft hem rechts daer toe vermate om
daer af te plegen des trecht daer af wijsen soude Ende oft de selve janes
de voirs borchtocht niet gesetten en conste dat dan tvoirs gelt comen
soude op den wissel der stad van loeven om dat ald te bliven tot den
eynde toe vanden rechte cor lyemigen burgingro henrico lynthe loco
burgimgri et pluibus aliis in pleno consilio in die vener xxix mtii
anno xiiii xlii